Με την πάροδο των ετών οι λειτουργίες του υαλουρονικού οξέος στο δέρμα μας ατονούν. Αυτό σε συνδυασμό με τη μείωση της ποσότητας του κολλαγόνου, κάνει το δέρμα πιο λεπτό και λιγότερο ελαστικό. Το υαλουρονικό οξύ αποτελεί ένα ασφαλές ενέσιμο υλικό. Η δράση του στηρίζεται στην ιδιότητα που έχει σαν υδρόφιλο να συγκεντρώνει γύρω του μόρια νερού, ενισχύοντας με τον τρόπο αυτό τον όγκο στην περιοχή. Με την εφαρμογή του ως filler μπορούμε να γεμίσουμε ακόμη και βαθιές ρυτίδες σε δύσκολες περιοχές όπως γύρω από τα χείλη ή τα μάτια. Σημαντικό πλεονέκτημα της έγχυσης υαλουρονικού οξέος είναι και η διέγερση της παραγωγής κολλαγόνου, που προσφέρει σύσφιξη και βελτίωση του περιγράμματος του προσώπου.